11. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΕΘΝΙΚΗΣ ΟΙΚΟΝΟΜΙΑΣ Αριθ. 59901/1562 της 28/28 Ιουλ. 1973 (ΦΕΚ Β΄ 874) Περί απαγορεύσεως παροχής δώρων υπό Βιομηχανιών και Βιοτεχνιών απορρυπαντικών κλπ. Έχοντες υπ’ όψει: α.Τας διατάξεις του άρθρ. 2 του Ν.Δ/τος της 16/18 Σεπτ. 1926 «περί απαγορεύσεως εν ταις συναλλαγαίς της συνάψεως συμβάσεων κατά το καλούμενον σύστημα «BOULE DE NEIGE». β.Το υπ’ αριθ. 40/1972 (άρθρ. 30) Β.Δ/μα «περί κωδικοποιήσεως εις ενιαίον κείμενον των ισχυουσών διατάξεων «περί Υπουργικού Συμβουλίου και Υπουργείων». γ.Το άρθρ. 2 παρ. 1 του Ν.Δ. 1174/72 «περί αντικαταστάσεως, τροποποιήσεως κλπ. διατάξεων τινών του Ν.Δ. 957/1971». δ.Την υπ’ αριθ. 4142/26.6.73 κοινήν απόφασιν των Πρωθυπουργού και Υπουργού Εθνικής Οικονομίας «περί αναδιοργανώσεως του Υπουργείου Εθνικής Οικονομίας». ε.Εγγράφους προς το Υπουργείον διαμαρτυρίας και υπομνήματα Εμπορικών Οργανώσεων, παραπονουμένων δια την έκτασιν ην προσέλαβεν η υπό των βιομηχανιών και βιοτεχνιών απορρυπαντικών παροχή δώρων, κυρίως υαλικών κλπ. προς το καταναλωτικόν κοινόν, χάριν της διευρύνσεως των υπ’ αυτών πωλήσεων, γεγονός όπερ συνέτεινεν εις την μείωσιν των εργασιών ιδία του υαλεμπορίου. (Αντί για τη σελ. 161(δ) Σελ. 161(ε) Τεύχος 716 - Σελ. 1 Αθέμιτος Ανταγωνισμός 11.Δ.α.7-11 ς.Σχετικά έγγραφα των κατά τόπους αρμοδίων Υφυπουργών-Περιφερειακών Διοικητών, διαπιστούντων το βάσιμον των παραπόνων της πληγείσης ανωτέρω εμπορικής τάξεως. ζ)Τας απόψεις των εις το Υπουργείον κληθέντων εκπροσώπων των βιομηχανιών απορρυπαντικών διατυπωθείσας εις επανειλημμένας μετ’ αυτών συσκέψεις και εγγράφως, αποφασίζομεν: Απαγορεύομεν, καθ’ άπασαν την Χώραν των υπό των Βιομηχανιών και Βιοτεχνιών παντός είδους απορρυπαντικών και Χλωρίων, παροχήν εις την κατανάλωσιν δώρων ξένων προς την φύσιν των πωλουμένων προϊόντων, ως π.χ. σκευών κουζίνας, ποτηρίων, προσοψίων κλπ. Η ολοσχερής διακοπή της χορηγήσεως των δώρων υπό των Βιομηχανιών και Βιοτεχνιών απορρυπαντικών και χλωρίων, προς το εμπόριον, δέον να συντελεσθή μέχρι της 15ης Σεπτ. 1973. Αφ’ ετέρου η υπό του εμπορίου διάθεσις προς την κατανάλωσιν συσκευασιών απορρυπαντικών και χλωρίων, περιεχουσών τοιαύτα δώρα καθώς και η ανταλλαγή των επ’ αυταίς κουπονίων δια δώρων, δεν δύναται να συνεχισθή πέραν της 15ης Νοεμ. 1973. Τυχόν διαθέσιμοι συσκευασίαι με κουπόνια, θα εξακολουθήσουν να διατίθενται υπό του εμπορίου, προς την κατανάλωσιν και πέραν της προθεσμίας ταύτης, άνευ όμως δικαιώματος ανταλλαγής κουπονίων δια δώρων, ως ανωτέρω αναφέρεται. Δύνανται αι Βιομηχανίαι και Βιοτεχνίαι απορρυπαντικών και χλωρίων, να διατηρήσουν τας απλάς συσκευασίας, αι οποίαι συνίστανται εκ πλαστικών κάδων, φιαλών και κυτίων εκ χαρτονίων και δεν ενέχουν την έννοιαν της προσφοράς. Η απαγόρευσις παροχής δώρων επεκτείνεται επί πάσης λιανικής πωλήσεως αγαθών. Οι παραβάται της παρούσης διώκονται και τιμωρούνται κατά τας διατάξεις του άρθρ. 5 του Ν.Δ/τος της 16/18 Σεπτ. 1926 περί απαγορεύσεως εν ταις συναλλαγαίς της συνάψεως συμβάσεων κατά το καλούμενον σύστημα «BOULE DE NEIGE». Η παρούσα ισχύει από της δημοσιεύσεώς της εις την Εφημερίδα της Κυβερνήσεως. Σελ. 162(ε) Τεύχος 716 - Σελ. 2 